3. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท ฟอร์ท คอร์ปอเรชั่น จำกัด (มหาชน) ก่อตั้งในปี 2532 ภายใต้ชื่อเดิมคือ บริษัท จีเนียส
คอมมูนิเคชั่น ซีสเต็ม จำกัด โดยมีทุนจดทะเบียนเริ่มต้นที่ 1.0 ล้านบาท
เพื่อประกอบธุรกิจผลิตตู้สาขาโทรศัพท์ภายใต้เครื่องหมายการค้า FORTH
รวมทั้งดำเนินการผลิตและประกอบแผงวงจรไฟฟ้าและอุปกรณ์อิเล็กทรอนิกส์
ต่อมามีการเพิ่มทุนและขยายสายงานไปยังธุรกิจต่อเนื่อง เช่น
ธุรกิจผลิตและจำหน่ายอุปกรณ์โทรคมนาคม, ธุรกิจผลิตมิเตอร์ไฟฟ้าระบบอิเล็กทรอนิกส์ เป็นต้น
จนถึงปี 2548 บริษัทได้จดทะเบียนแปลงสภาพเป็นบริษัทมหาชน จำกัดในชื่อ บริษัท ฟอร์ท
คอร์ปอเรชั่น จำกัด (มหาชน)

รายละเอียดความเป็นมาของบริษัท มีดังนี้

ปี 2530 กลุ่มอมตานนท์และนายพูนศักดิ์ ศิริพงศ์ปรีดาเริ่มก่อตั้งบริษัท อีเลคทรอนิคส์ ซอร์ซ จำกัด
(“ES”) ซึ่งเป็นธุรกิจเริ่มต้นของบริษัท เพื่อดำเนินธุรกิจจำหน่ายชิ้นส่วนอิเล็กทรอนิกส์

ปี 2532 กลุ่มอมตานนท์ก่อตั้งบริษัท จีเนียส คอมมูนิเคชั่น ซีสเต็ม จำกัด
เพื่อดำเนินธุรกิจผลิตและจำหน่ายตู้สาขาโทรศัพท์ภายใต้เครื่องหมายการค้า FORTH
โดยมีสำนักงานและสถานที่ผลิตสินค้าตั้งอยู่เลขที่ 280,282,284 ถนนพหลโยธิน แขวงสามเสนใน
เขตพญาไท กรุงเทพมหานคร

ปี 2538
บริษัทลงทุนซื้อที่ดินและสร้างโรงงานขยายฐานการผลิตเพื่อรองรับการเติบโตของธุรกิจผลิตประกอบแผงวงจรและอุปกรณ์อิเล็กทรอนิกส์
โดยโรงงานดังกล่าวตั้งอยู่ที่ Factory Land ถ.พุทธมณฑลสาย 5 จังหวัดนครปฐม

ปี 2539 บริษัทเพิ่มทุนจดทะเบียนเป็น 20.0 ล้านบาท เป็นหุ้นสามัญจำนวน 200,000 หุ้น
มูลค่าที่ตราไว้หุ้นละ 100 บาท เพื่อซื้อเครื่องจักรขยายกำลังการผลิต

ปี 2540 บริษัทเพิ่มทุนจดทะเบียนเป็น 150.0 ล้านบาท เป็นหุ้นสามัญจำนวน 1,500,000 หุ้น
มูลค่าที่ตราไว้หุ้นละ 100 บาท เพื่อซื้อที่ดินจำนวน 5 ไร่ ตั้งอยู่เลขที่ 77 หมู่ 11 ถ.พุทธมณฑลสาย
5 จังหวัดนครปฐม สำหรับตั้งโรงงานใหม่ รวมทั้งมีการลงทุนในเครื่องจักรเพื่อขยายกำลังการผลิต

ปี 2541 บริษัทเพิ่มทุนจดทะเบียนเป็น 180.0 ล้านบาท เป็นหุ้นสามัญจำนวน 1,800,000 หุ้น
มูลค่าที่ตราไว้หุ้นละ 100 บาท
เพื่อซื้อเครื่องจักรขยายกำลังการผลิตรองรับลูกค้าจากประเทศญี่ปุ่นที่ย้ายฐานการผลิตมาในประเทศไทย

ปี 2542 บริษัทเพิ่มทุนจดทะเบียนเป็น 330.0 ล้านบาท เป็นหุ้นสามัญจำนวน 3,300,000 หุ้น
มูลค่าที่ตราไว้หุ้นละ 100 บาท เพื่อซื้อที่ดินเพิ่มเติมจำนวน 5 ไร่ (เป็นพื้นที่ติดกับที่ดินที่บริษัทซื้อในปี
2540) เพื่อสร้างโรงงาน และซื้อเครื่องจักรขยายกำลังการผลิต

ปี 2543 บริษัทย้ายฐานการผลิตไปยังโรงงานแห่งใหม่ที่ ถ.พุทธมณฑลสาย 5 จังหวัดนครปฐม

ปี 2545 เดือนพฤศจิกายน บริษัทได้รับการรับรองมาตรฐาน ISO 9001 : 2000
จากสถาบันรับรองมาตรฐาน SGS (Thailand) Limited System & Services
Certification ด้านระบบการจัดการคุณภาพ สำหรับการผลิต Print Circuit Board
Assembly : PCBA และการวิจัยและพัฒนาผลิตภัณฑ์ตู้สาขาโทรศัพท์ (Private Automatic
Branch Exchange: PABX), สินค้าควบคุมการประจุและแปลงกระแสไฟฟ้า (Inverter
Charger), และอุปกรณ์อิเล็กทรอนิกส์
โดยบริษัทได้รับสิทธิประโยชน์จากสำนักงานส่งเสริมการลงทุน(BOI)
สำหรับภาษีนำเข้าวัตถุดิบเพื่อใช้ในกิจการผลิต PCBA, PABX, อุปกรณ์โทรศัพท์,
ชิ้นส่วนหรืออุปกรณ์สำหรับเครื่องใช้ไฟฟ้า, ผลิตภัณฑ์อิเล็กทรอนิกส์
,และผลิตภัณฑ์อิเล็กทรอนิกส์สำเร็จรูป

ปี 2546 GTS ได้รับอนุมัติจดทะเบียนผลิตภัณฑ์เครื่องนับเวลาถอยหลังชนิด Light Emitting
Diodes (“LED”) สำหรับการจราจร, โคมสัญญาณไฟจราจรชนิด LED,
และตู้ควบคุมสัญญาณไฟจราจร จากสำนักงานมาตรฐานผลิตภัณฑ์อุตสาหกรรม

ปี 2547 บริษัทร่วมกับผู้บริหารและผู้ถือหุ้น ก่อตั้งบริษัท จีเนียส อิเลคทรอนิค มิเตอร์ จำกัด
(“GEM”) ด้วยทุนจดทะเบียน 5 ล้านบาท
เพื่อดำเนินธุรกิจผลิตและจำหน่ายมิเตอร์ไฟฟ้าระบบอิเล็กทรอนิกส์
โดยแรกเริ่มมีสัดส่วนการถือหุ้นดังนี้

  ----------------------------------- -----------------------------------
  ผู้ถือหุ้น                               สัดส่วนการถือหุ้นต่อทุนจดทะเบียน

  บริษัท ฟอร์ท คอร์ปอเรชั่น จำกัด            ร้อยละ 40

  ผู้บริหาร คือนายพงษ์ชัย อมตานนท์, นางรังษี   ถือหุ้นรวมในสัดส่วนร้อยละ 5
  เลิศไตรภิญโญ, นายบุญญา ตันติพานิชพันธ์      

  นายจำเริญ เจริญพัฒนาสถิต, นายณัฐวุฒิ       ถือหุ้นรวมกันในสัดส่วนร้อยละ 55
  เทพหัสดิน ณ อยุธยา, นายศราวุธ เพียรพิทักษ์  
  ----------------------------------- -----------------------------------

  GEM ได้รับสิทธิประโยชน์จากสำนักงานส่งเสริมการลงทุน (BOI)
  สำหรับผลิตภัณฑ์จากการออกแบบทางอิเล็กทรอนิกส์ ในลักษณะ PROTOTYPE DESIGN
  หรือผลิตภัณฑ์ต้นแบบ

+----+-----------------------------------------------------------------+
|    |   - ในเดือนกันยายน บริษัท ฟอร์ท คอร์ปอเรชั่น จำกัด (มหาชน)               |
|    |   ได้เพิ่มทุนจดทะเบียนเป็น 386.1 ล้านบาท จากการออกหุ้นสามัญใหม่เพิ่มทุนจำนวน  |
|    |   561,000 หุ้น มูลค่าที่ตราไว้หุ้นละ 100 บาท                             |
|    |   โดยชำระเงินค่าหุ้นสามัญเพิ่มทุนจำนวน 679 หุ้น ที่ราคาหุ้นละ 100 บาท         |
|    |                                                                 |
|    |  และหุ้นสามัญเพิ่มทุนส่วนที่เหลือชำระโดยการแลกกับหุ้นสามัญทั้งหมดจากผู้ถือหุ้นเดิมของ |
|    |   ES และ GTS ที่ราคาตามมูลค่าทางบัญชี ณ 31 ธันวาคม 2546                |
|    |   หลังจากหักเงินปันผลให้ผู้ถือหุ้นเดิม ตามผลประกอบการของปี 2546             |
|    |   และจ่ายเงินปันผลแล้วในปี 2547 สัดส่วนการแลกหุ้นเป็น ดังนี้                 |
|    |                                                                 |
|    | -   หุ้นสามัญเพิ่มทุนของบริษัทจำนวน 549,758 หุ้น แลกกับหุ้น ES ของผู้ถือหุ้นเดิม   |
|    |     จำนวน 499,994 หุ้นในอัตราส่วน 1.099 : 1 หุ้น                      |
|    |                                                                 |
|    | -   หุ้นสามัญเพิ่มทุนของบริษัทจำนวน 10,563 หุ้น แลกกับหุ้นของผู้ถือหุ้นเดิมของ GTS |
|    |     จำนวน 9,994 หุ้นด้วยสัดส่วน 1.057 : 1                            |
|    |                                                                 |
|    | ดังนั้น บริษัทจึงได้เข้าถือหุ้นของ GTS และ ES ในสัดส่วนร้อยละ 100             |
+----+-----------------------------------------------------------------+

โครงสร้างเดิมของกลุ่มบริษัทก่อน 30 กันยายน 2547

[]

โครงสร้างเดิมของกลุ่มบริษัทก่อนปรับโครงสร้างในเดือนกันยายน 2547
ถือหุ้นโดยคณะบุคคลในกลุ่มอมตานนท์ ซึ่งเป็นกลุ่มผู้บริหาร
และตัวบริษัทซึ่งเป็นนิติบุคคลเข้าถือหุ้นในบริษัท จีเนียส อิเลคทรอนิค มิเตอร์ จำกัด เพียงแห่งเดียว
อย่างไรก็ดี ภายหลังได้มีการปรับโครงสร้างโดยบริษัทเข้าลงทุนโดยการแลกหุ้น ES และ GTS
ดังกล่าวข้างต้น โครงสร้างใหม่ของบริษัทจึงเปลี่ยนแปลงดังนี้

โครงสร้างใหม่ของกลุ่มบริษัทหลัง 30 กันยายน 2547

[]**หมายเหตุ ในปี 2548 บริษัทเข้าซื้อหุ้น GEM
เพิ่มเติมจากกลุ่มผู้ถือหุ้นเดิมซึ่งเป็นผู้บริหารของบริษัท ทำให้สัดส่วนการถือหุ้นเพิ่มเป็น ร้อยละ 45

ปี 2548 GTS ได้รับสิทธิบัตรส่งเสริมการลงทุนจาก BOI
สำหรับผลิตภัณฑ์จากการออกแบบทางอิเล็กทรอนิกส์ ในลักษณะ PROTOTYPE DESIGN

+-----------------------------------------------------------------------+
|   - บริษัททำข้อตกลงร่วมกับ GTS เพื่อก่อตั้งกิจการร่วมค้า จีเนียส (JV Genius)         |
|   โดยแบ่งเงินลงทุนและผลกำไรในสัดส่วนร้อยละ 20: 80 ทั้งนี้ กิจการร่วมค้า            |
|   จีเนียสได้รับสิทธิจากกรุงเทพมหานคร ในการติดตั้งป้ายจราจรอัจฉริยะ จำนวน 40 จุด     |
|   พร้อมสัญญาการดูแลรักษาและระบบศูนย์ควบคุมเครือข่าย                            |
|   อีก                                                                  |
| ทั้งดำเนินธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะทุกจุด |
+-----------------------------------------------------------------------+
|   - บริษัทร่วม GEM ได้เพิ่มทุนจดทะเบียนเป็น 25 ล้านบาท                          |
|   โดยบริษัทเข้าซื้อหุ้นเพิ่มเติมจากกลุ่มผู้ถือหุ้นเดิมซึ่งเป็นผู้บริหารของบริษัท จำนวน 924,999  |
|   หุ้น ราคาตามมูลค่าที่ตราไว้ หุ้นละ 10 บาท คิดเป็นมูลค่ารวม 9,249,990 บาท         |
|   สัดส่วนการถือหุ้นของบริษัทอยู่ที่ร้อยละ 45 วัตถุประสงค์ในการเพิ่มทุนครั้งนี้              |
|   เพื่อเป็นทุนหมุนเวียนเพิ่มเติมรองรับการขยายตัวของบริษัท                          |
|   เนื่องจากผลิตภัณฑ์มิเตอร์ไฟฟ้าระบบอิเล็กทรอนิกส์ ของ GEM                        |
|   ได้ผ่านการทดสอบมาตรฐานสินค้า IEC 62053-21 และ IEC 62052-11 จากสถาบัน     |
|   Parkside Laboratory ประเทศนิวซีแลนด์                                   |
+-----------------------------------------------------------------------+
|   - บริษัทร่วมกับนายมนตรี วรรณา, นายศราวุธ เพียรพิทักษ์, นายณัฐวุฒิ เทพหัสดิน ณ      |
|   อยุธยา, และนายชาญเรือง เหลือนิมิตมาศ ก่อตั้งบริษัท ฟอร์ท แทร็คกิ้ง ซีสเต็ม จำกัด     |
|   (“FTS”) ด้วยทุนจดทะเบียน 10 ล้านบาท โดยบริษัทถือหุ้นในสัดส่วนร้อยละ 34          |
|   ของทุนจดทะเบียน และนายมนตรี วรรณา นายศราวุธ เพียรพิทักษ์ นายณัฐวุฒิ เทพหัสดิน ณ  |
|   อยุธยา และนายชาญเรือง เหลือนิมิตมาศ ถือหุ้นรวมกันในสัดส่วนร้อยละ 66             |
|   เพื่อดำเนินธุรกิจเป็นผู้วิจัย                                                 |
|   ค้นคว้าและจัดจำหน่ายอุปกรณ์รับส่งข้อมูลผ่านดาวเทียมติดยานพาหนะ (“Vehicle         |
|   Tracking System”)                                                   |
+-----------------------------------------------------------------------+
|   - บริษัทย้ายที่ตั้งสำนักงานใหญ่ มาที่ 226/12,13 และ 16 ถนนพหลโยธิน แขวงสามเสนใน |
|   เขตพญาไท กรุงเทพมหานคร                                               |
|   พร้อมทั้งดำเนินการขออนุญาตเข้าจดทะเบียนในตลาดหลักทรัพย์แห่งประเทศไทย           |
|   และแปรสภาพเป็นบริษัทมหาชน รวมทั้งเปลี่ยนชื่อเป็น บริษัท ฟอร์ท คอร์ปอเรชั่น จำกัด     |
|   (มหาชน) โดยแปลงมูลค่าหุ้นที่ตราไว้จากหุ้นละ 100 บาทเป็นหุ้นละ 1 บาท             |
+-----------------------------------------------------------------------+
|   - บริษัทเพิ่มทุนจดทะเบียนจาก 386.1 ล้านบาทเป็น 515 ล้านบาท                   |
|   โดยการออกหุ้นสามัญเพิ่มทุนจำนวน 128.9 ล้านหุ้น มูลค่าที่ตราไว้หุ้นละ 1 บาท          |
|   เพื่อเสนอขายต่อประชาชนทั่วไปในคราวเดียวหรือต่างคราวกัน                       |
+-----------------------------------------------------------------------+
| ปี 2549 - เดือนเมษายน                                                   |
| ที่ประชุมสามัญผู้ถือหุ้นมีมติเปลี่ยนแปลงลดจำนวนหุ้นที่จะเสนอขายต่อประชาชน จาก 128.9     |
| ล้านหุ้นเหลือ 93.9 ล้านหุ้น สำหรับทุนส่วนที่เหลือบริษัทยังไม่มีนโยบายในการเพิ่มทุนเรียกชำระ |
|                                                                       |
| -   เดือนกันยายนบร                                                      |
| ิษัทได้รับอนุญาตให้หลักทรัพย์ที่จดทะเบียนเข้าทำการซื้อขายได้ในตลาดหลักทรัพย์แห่งประเทศไทย |
|                                                                       |
| -   ธันวาคม 2549 บริษัทมีทุนจดทะเบียนจำนวน 515 ล้านบาท แบ่งเป็นหุ้นสามัญจำนวน 515 |
|     ล้านหุ้น โดยเป็นหุ้นสามัญที่ออกและเรียกชำระแล้ว 480 ล้านบาท คิดเป็นหุ้นสามัญจำนวน  |
|     480 ล้านหุ้น                                                         |
|                                                                       |
| ปี 2550 - บริษัทร่วม GEM ได้เพิ่มทุนจดทะเบียนเป็น 40 ล้านบาท                     |
| โดยบริษัทเข้าซื้อหุ้นเพิ่มเติม จำนวน 675,000 หุ้น ราคาตามมูลค่าที่ตราไว้ หุ้นละ 10 บาท   |
| คิดเป็นมูลค่ารวม 6,750,000 บาท สัดส่วนการถือหุ้นของบริษัทคงเดิมที่ร้อยละ 45          |
+-----------------------------------------------------------------------+
| ปี 2551 - เมื่อวันที่ 8 เมษายน 2551 บริษัทย่อย GTS ได้เพิ่มทุนจดทะเบียนจากเดิม 10    |
| ล้านบาท เป็น 50 ล้านบาท บริษัทได้ใช้สิทธิซื้อหุ้นเพิ่มทุนดังกล่าว                       |
| เพื่อดำรงสัดส่วนการถือหุ้นไว้คงเดิม                                            |
|                                                                       |
|   - วันที่ 20 มิถุนายน 2551 ที่ประชุมวิสามัญผู้ถือหุ้นมีมติลดทุนจดทะเบียนจาก 515 ล้านบาท  |
|   เป็น 480 ล้านบาท โดยลดจำนวนหุ้นจดทะเบียนที่ยังมิได้ออกจำหน่ายจำนวน 35 ล้านหุ้น    |
|   มูลค่าที่ตราไว้หุ้นละ 1 บาท และได้มีมติอนุมัติเปลี่ยนแปลงมูลค่าที่ตราไว้จากหุ้นละ 1 บาท   |
|   เป็นหุ้นละ 0.5 บาท เป็นผลให้จำนวนหุ้นที่จดทะเบียนและออกชำระแล้วเพิ่มขึ้นจาก 480    |
|   ล้านหุ้น เป็น 960 ล้านหุ้น                                                 |
|                                                                       |
|   - วันที่ 7 ตุลาคม 2551 บริษัทร่วมกับนางสุทิน นิยมศิลป์ ก่อตั้งบริษัท อุตสาหกรรมน้ำไทย   |
|   จำกัด ด้วยทุนจดทะเบียน 1 ล้านบาท โดยบริษัทเริ่มต้นถือหุ้นในสัดส่วนร้อยละ 40         |
|   เพื่อดำเนินธุรกิจให้บริการก่อสร้างระบบท่อส่งน้ำดิบจากแหล่งน้ำธรรมชาติ               |
|   และป้อนน้ำดิบให้คู่ค้าในการพัฒนาแหล่งน้ำและจัดระบบท่อส่งน้ำดิบสายหลัก               |
|   ให้แก่นิคมอุตสาหกรรม โรงงานอุตสาหกรรม รวมทั้งการประปาส่วนภูมิภาค              |
|   และต่อมาในเดือนธันวาคม บริษัทได้เข้าซื้อหุ้นเพิ่มจากผู้ถือหุ้นเดิมรวมจำนวน 3,000 หุ้น    |
|   ทำให้บริษัทมีสัดส่วนการถือหุ้นเพิ่มขึ้นเป็นร้อยละ 70 ของทุนจดทะเบียน                 |
|                                                                       |
|   - วันที่ 13 พฤศจิกายน 2551 บริษัทร่วมกับนายศิวพันธ์ รัตนวิโรจน์วงศ์, และนายอนุพันธ์   |
|   ภักดีศุภฤทธิ์ ก่อตั้งบริษัท ฟอร์ท สมาร์ท เซอร์วิส จำกัด ด้วยทุนจดทะเบียน 1 ล้านบาท     |
|   โดยบริษัทถือหุ้นในสัดส่วนร้อยละ 51 ของทุนจดทะเบียน                            |
|   เพื่อดำเนินธุรกิจผู้ให้บริการเติมเงินมือถืออัตโนมัติ                                |
|                                                                       |
| โดยบริษัทเป็นผู้ผลิตตู้เติมเงินมือถือและให้บริการกับดีลเลอร์ในด้านการบริหารและจัดเก็บรายได้ |
|   ซึ่งธุรกิจดังกล่าวยังมีศักยภาพสูงในการขยายธุรกิจไปยังบริการอื่นเพิ่มเติม เช่น           |
|   บริการเติมเงินบนบัตร BTS เป็นต้น                                          |
|                                                                       |
|   - บริษัทดำเนินการปิดกิจการร่วมค้า จีเนียส ทราฟฟิค แอนด์ เซอร์วิส อินเตอร์คอล       |
|   หลังจากส่งมอบงานปรับปรุงและติดตั้งสัญญาณไฟจราจรในเขตเทศบาลนครตรังเสร็จสิ้น      |
+-----------------------------------------------------------------------+

1.  ภาพรวมการประกอบธุรกิจของบริษัท บริษัทย่อยและบริษัทร่วม

บริษัท ฟอร์ท คอร์ปอเรชั่น จำกัด (มหาชน) (“FORTH”) ประกอบธุรกิจ
ผลิตและจำหน่ายอุปกรณ์โทรคมนาคมอุปกรณ์และแผงวงจรอิเล็กทรอนิกส์ ภายใต้เครื่องหมายการค้า
“FORTH” รวมทั้ง ผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า
อีกทั้งดำเนินการรับจ้างประกอบแผงวงจรและอุปกรณ์โทรคมนาคมและอิเล็กทรอนิกส์ โดยกลุ่มบริษัท
ประกอบด้วยบริษัทย่อย บริษัทร่วม กิจการร่วมค้า และกิจการค้าร่วม ดังนี้

บริษัทย่อย จำนวน 5 บริษัท คือ

1) บริษัท อีเลคทรอนิคส์ ซอร์ซ จำกัด (“ES”) ดำเนินธุรกิจจำหน่ายชิ้นส่วนอิเล็กทรอนิกส์

2) บริษัท จีเนียส ทราฟฟิค ซีสเต็ม จำกัด (“GTS”) ดำเนินธุรกิจผลิต จำหน่าย
และรับเหมาติดตั้งระบบสัญญาณไฟจราจรครบวงจรและป้ายอิเล็กทรอนิกส์

3) กิจการร่วมค้า จีเนียส (“Genius”) ได้รับสิทธิจากกรุงเทพมหานคร
ในการติดตั้งป้ายจราจรอัจฉริยะจำนวน 40 จุด
พร้อมบริการดูแลและควบคุมการรายงานสภาพจราจรบนป้ายจราจรอัจฉริยะ
รวมทั้งงานบริหารศูนย์ควบคุมและดำเนินธุรกิจจัดเก็บผลประโยชน์ด้านงานโฆษณาในสัมปทานป้ายจราจรอัจฉริยะของกรุงเทพมหานคร

4) บริษัท ฟอร์ท สมาร์ท เซอร์วิส (“FSS”)
ดำเนินธุรกิจเป็นผู้ให้บริการเติมเงินมือถืออัตโนมัติและบริการเติมเงินออนไลน์ให้เกมส์ download
และสนับสนุนงานด้านการจัดการให้กับดีลเลอร์ทั่วประเทศ

5) บริษัท อุตสาหกรรมน้ำไทย จำกัด (“TIW”)
ดำเนินธุรกิจพัฒนาบ่อเก็บน้ำศักยภาพเพื่อกักเก็บน้ำจากแหล่งผิวดินธรรมชาติ
และจัดจำหน่ายน้ำดิบให้กับบริษัทคู่ค้าซึ่งดำเนินการป้อนน้ำดิบเพื่อใช้ในภาคอุตสาหกรรม
รวมทั้งใช้เป็นวัตถุดิบในการผลิตน้ำปะปา

บริษัทร่วม จำนวน 2 บริษัท คือ

1) บริษัท ฟอร์ท แทร็คกิ้ง ซีสเต็ม จำกัด (“FTS”)
ดำเนินธุรกิจผลิตอุปกรณ์รับส่งข้อมูลผ่านดาวเทียมติดยานพาหนะ

2) บริษัท จีเนียส อิเลคทรอนิค มิเตอร์ จำกัด (“GEM”)
ดำเนินธุรกิจผลิตมิเตอร์ไฟฟ้าระบบอิเล็กทรอนิกส์

1) กิจการร่วมค้า จีเนียส ทราฟฟิค - เซอร์วิส อินเตอร์คอล
ดำเนินธุรกิจปรับปรุงและติดตั้งสัญญาณไฟจราจรในเขตเทศบาลภูเก็ต

2) กิจการร่วมค้า เค.เอ็น.วี. จี. เซอร์วิส
ดำเนินธุรกิจรับเหมาติดตั้งและปรับปรุงสัญญาณไฟจราจรระบบ SCATS จำนวน 7 ทางแยก
ในเขตเทศบาลนครพิษณุโลก

3) กิจการร่วมค้า บริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น จำกัด
ดำเนินธุรกิจจำหน่ายจอแสดงภาพ LEDให้กับเทศบาล อ.หาดใหญ่

กิจการค้าร่วม (Consortium) จำนวน 1 กิจการ คือ

1) กิจการค้าร่วม FORTH CONSORTIUM ร่วมกับบริษัท ที ไอ เอส คอนซัลแตนส์ จำกัด และบริษัท
ไพรม์ลิ้งค์ จำกัด ซึ่งไม่มีการถือหุ้นหรือลงทุนร่วมเพื่อแบ่งกำไรระหว่างกันของทั้ง 3 บริษัท
แต่จัดตั้งขึ้นเพื่อเข้าประมูลงานร่วมกันในการรับจ้างติดตั้งและพัฒนาโปรแกรมสำเร็จรูประบบบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
ให้กับการไฟฟ้านครหลวง

โครงสร้างการถือหุ้นของกลุ่มบริษัท

[]

บริษัท ฟอร์ท คอร์ปอเรชั่น จำกัด (มหาชน) และกลุ่มฯ ดำเนินธุรกิจที่สนับสนุนกันอย่างครบวงจร
โดยมี GTS GEM และ FTS เป็นผู้วิจัยตลาด ศึกษาความต้องการของลูกค้า
และคิดค้นออกแบบพัฒนาผลิตภัณฑ์
เพื่อส่งต่อให้โรงงานของบริษัทดำเนินการผลิตแผงวงจรอิเล็กทรอนิกส์ โดยมี ES
เป็นผู้จัดซื้อวัตถุดิบหลักที่ใช้ในการผลิต และให้ทางบริษัทและบริษัทในเครือ (GTS, GEM และ FTS)
ดำเนินการจัดหาวัตถุดิบย่อยอื่นมาประกอบเข้ากับแผงวงจรอิเล็กทรอนิกส์ให้สมบูรณ์เป็นผลิตภัณฑ์พร้อมออกจำหน่าย
นอกจากนี้ บริษัทได้กระจายฐานรายได้เขาสูธุรกิจใหมที่มีความสัมพันธใน
ดานเทคโนโลยีกับธุรกิจเดิม ได้แก่ กิจการร่วมค้า จีเนียส (“Genius”)
เป็นผู้ติดตั้งป้ายจราจรอัจฉริยะและดำเนินธุรกิจจัดเก็บผลประโยชน์ด้านงานโฆษณาในสัมปทานป้ายจราจรอัจฉริยะของกรุงเทพมหานคร
กิจการร่วมค้าจีเนียส ทราฟฟิค - เซอร์วิส อินเตอร์คอลและกิจการร่วมค้า เค.เอ็น.วี.จี.
เซอร์วิสดำเนินธุรกิจรับเหมาติดตั้งระบบไฟสัญญาณจราจรในลักษณะงานโครงการ
บริษัทยังให้บริการติดตั้งและรับจ้างวางระบบข้อมูลสารสนเทศ ภายใต้ชื่อกิจการค้าร่วม FORTH
CONSORTIUM ด้วย

ในปี 2551 บริษัทเล็งเห็นศักยภาพของตลาดในธุรกิจตู้เติมเงินมือ
และบริการเติมเงินออนไลน์ให้กับเกมส์ดาวน์โหลด, ริงโทน ระบบอัตโนมัติ จึงก่อตั้ง บริษัท ฟอร์ท
สมาร์ท เซอร์วิส จำกัด (FSS) ขึ้นเพื่อให้บริการตู้เติมเงินออนไลน์ โดยมีบริษัท ฟอร์ท
คอร์ปอเรชั่น จำกัด เป็นผู้ผลิตตู้เติมเงิน ซึ่ง FSS
จะทำหน้าที่ให้การสนับสนุนดีลเลอร์ในด้านบริหารและจัดเก็บรายได้ในการทำธุรกิจเติมเงินจากตู้อัตโนมัติ
โดยดำเนินการผ่านระบบ Kiosk ที่เชื่อมต่อไปยังผู้ให้บริการต่างๆ
โดยตรงอย่างมีประสิทธิภาพมากขึ้น
ธุรกิจดังกล่าวนี้ยังมีศักยภาพที่จะขยายบริการไปยังการชำระค่าสินค้าผ่านบัตรอิเล็กทรอนิกส์ เช่น
บริการเติมเงินบนบัตร BTS, บริการชำระเงินออนไลน์ (Smart Bill Payment) เป็นต้น
ซึ่งเป็นโครงการที่ FSS จะดำเนินการใน Phase ต่อไป

นอกจากนี้
บริษัทยังขยายธุรกิจไปยังการจำหน่ายน้ำดิบโดยพัฒนาบ่อเก็บน้ำศักยภาพเพื่อกักเก็บน้ำจากแหล่งผิวดินธรรมชาติสำหรับการจำหน่ายน้ำดิบให้กับภาคอุตสาหกรรม
ซึ่งในปี 2551 ที่ผ่านมา บริษัทได้ลงทุนซื้อที่ดินจำนวน 91-3-72 ไร่ ใน ต.หนองตำลึง อ.พานทอง
จ.ชลบุรีเพื่อเริ่มต้นดำเนินโครงการดังกล่าว
และคาดว่าโครงการจะแล้วเสร็จและเริ่มการจัดจำหน่ายอย่างเป็นทางการได้ภายในไตรมาสสองของปี
2553

บริษัท ฟอร์ท คอร์ปอเรชั่น จำกัด (มหาชน) (บริษัท)

ดำเนินธุรกิจผลิต จำหน่ายอุปกรณ์อิเล็กทรอนิกส์และโทรคมนาคม ภายใต้เครื่องหมายการค้า
“FORTH” ประกอบด้วยตู้สาขาโทรศัพท์ (PABX), ตู้สาขาโทรศัพท์เทคโนโลยีไอพี (IP-PBX),
เครื่องโทรศัพท์แบบไอพี (IP Phone) ซึ่งเป็นเทคโนโลยีล่าสุดของระบบตู้สาขาโทรศัพท์ นอกจากนี้
ยังมีตู้ชุมสายโทรศัพท์ DLC, ตู้ชุมสายอินเตอร์เน็ท DSLAM,ตู้ชุมสายโทรศัพท์ MSAN,
อุปกรณ์ควบคุมการประจุและแปลงกระแสไฟฟ้า (Inverter/Charger)
สำหรับระบบพลังงานแสงอาทิตย์, ระบบศูนย์ให้บริการข้อมูลทางโทรศัพท์ (Call Center),
และระบบเรียกพยาบาลสำหรับใช้ในโรงพยาบาล (Nurse Call)
โดยลูกค้าของบริษัทส่วนใหญ่เป็นหน่วยงานภาครัฐและเอกชน ได้แก่ สำนักงานตำรวจแห่งชาติ,
บริษัท ทีโอที จำกัด (มหาชน), โรงพยาบาลวิชัยยุทธ, โรงพยาบาลกรุงเทพ, และบริษัท ชิน
แซทเทลไลท์ จำกัด (มหาชน) เป็นต้น
ช่องทางการจำหน่ายเป็นทั้งทางตรงและผ่านผู้แทนจำหน่ายภายนอกที่มีอยู่มากกว่า 150
รายทั่วประเทศ

นอกจากนี้ บริษัทยังผลิตและประกอบแผงวงจรอุปกรณ์อิเล็กทรอนิกส์และโทรคมนาคม
ภายใต้ตราสินค้าของลูกค้า เช่น แผงวงจรอิเล็กทรอนิกส์สำหรับประกอบเครื่องคอมพิวเตอร์,
โทรศัพท์เคลื่อนที่, เครื่องใช้ไฟฟ้า, มิเตอร์ไฟฟ้าระบบอิเล็กทรอนิกส์,
และอุปกรณ์รับส่งข้อมูลผ่านดาวเทียมติดยานพาหนะ เป็นต้น โดยบริษัทได้รับการรับรองมาตรฐาน
ISO 9001:2000 สำหรับระบบการจัดการด้านคุณภาพจากสถาบันรับรองมาตรฐาน SGS
(Thailand) Limited System & Services Certification
บริษัทยังได้รับสิทธิประโยชน์จากสำนักงานส่งเสริมการลงทุน (BOI)
สำหรับภาษีนำเข้าวัตถุดิบที่ใช้ในการผลิต Printed Circuit Board Assembly: PCBA
และสำหรับการทำวิจัยและพัฒนาผลิตภัณฑ์ Private Automatic Branch Exchange: PABX
และ Telephone Set อีกด้วย

ในปี 2548 บริษัทได้รับรางวัลผู้จัดจำหน่ายดีเด่น (Best Supplier) ด้านมาตรฐานการผลิตจาก
บริษัท ไดกิ้น อินดัสตรีส์ ลิมิเต็ด ประเทศญี่ปุ่น และ บริษัท ไพโอเนียร์ อิเล็กทริกส์ (ประเทศไทย)
จำกัด
โดยปกติฐานลูกค้าของบริษัทจะเป็นผู้ผลิตเครื่องใช้ไฟฟ้าและอุปกรณ์อิเล็กทรอนิกส์ที่มีชื่อเสียงทั้งในประเทศและต่างประเทศ
ได้แก่ ไดกิ้น, ไพโอเนียร์, ฮิตาชิ , มินิแบร์, โซนี่, และมิตซูบิชิ เป็นต้น และในเดือนมีนาคม
2552 บริษัทได้รับการรับรองมาตรฐานการจัดการและดูแลสิ่งแวดล้อม ISO-14001
เป็นที่เรียบร้อยแล้ว นอกจากที่กล่าวมา
บริษัทยังให้บริการรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP),
ระบบบริการผู้ใช้ไฟฟ้า (CSS), และระบบจัดทำใบเสร็จรับเงินค่าไฟฟ้า (Billing)
ให้กับการไฟฟ้านครหลวง ภายใต้ชื่อกิจการค้าร่วม FORTH CONSORTIUM และในปี 2552 นี้
บริษัทมีแผนเปิดตลาดใหม่ในบริการเติมเงินมือถือจากตู้เติมเงินอัตโนมัติ ภายใต้ชื่อ บริษัท ฟอร์ท
สมาร์ท เซอร์วิส
และมีโครงการทำธุรกิจจำหน่ายน้ำดิบให้ผู้ใช้ในภาคอุตสาหกรรมและเพื่อการผลิตน้ำปะปา
ในชื่อบริษัท อุตสาหกรรมน้ำไทย จำกัด ดังกล่าวในข้างต้น

บริษัท อีเลคทรอนิคส์ ซอร์ซ จำกัด (ES)

ดำเนินธุรกิจค้าส่งและค้าปลีกชิ้นส่วนอิเล็กทรอนิกส์และเป็นผู้แทนจำหน่าย (Distributor)
ชิ้นส่วนอิเล็กทรอนิกส์ให้กับบริษัทผู้ผลิตรายใหญ่ในประเทศไทย ซึ่งสินค้าของ ES
ส่วนใหญ่เป็นการจัดซื้อจากต่างประเทศ
ฐานลูกค้าส่วนใหญ่เป็นบริษัทผู้ผลิตสินค้าอิเล็กทรอนิกส์และเครื่องใช้ไฟฟ้าชั้นนำของตลาดทั้งในประเทศ
รวมทั้งบริษัทข้ามชาติที่มีฐานการผลิตในประเทศไทย เช่น FUJITSU, ZARLINK, MICROCHIP,
VISHAY, และ NISSEI เป็นต้น นอกจากนี้ ES
ยังจำหน่ายสินค้าให้กับกลุ่มบริษัทฟอร์ทเพื่อใช้เป็นวัตถุดิบในการผลิตต่อด้วย
ช่องทางการจำหน่ายมีทั้งทางตรงโดยพนักงานฝ่ายขายเข้าติดต่อกับลูกค้าโรงงาน
และมีช่องทางจำหน่ายสินค้าผ่านสำนักงานขายปลีก 2 แห่ง
ที่เป็นทั้งคลังสินค้าและสถานที่จัดแสดงสินค้าเพื่อจำหน่ายให้กับลูกค้ารายย่อยอีกด้วย

บริษัท จีเนียส ทราฟฟิค ซีสเต็ม จำกัด (GTS)

ดำเนินธุรกิจวิจัย ค้นคว้าเทคโนโลยี ผลิต จำหน่าย
และรับเหมาติดตั้งผลิตภัณฑ์ด้านระบบและอุปกรณ์สัญญาณไฟจราจรครบวงจร โดยผลิตภัณฑ์หลักของ
GTS ได้แก่ สัญญาณไฟคนเดินข้ามถนนอัจฉริยะ, เครื่องนับเวลาถอยหลัง, โคมสัญญาณไฟจราจร,
เครื่องควบคุมสัญญาณไฟจราจร นอกจากนี้ GTS ยังมีการผลิตและจำหน่ายจอภาพอิเล็กทรอนิกส์
(Full Color LED Screen) ป้ายแสดงข้อความหรือรูปภาพสำหรับภายในและภายนอกอาคาร
(Moving Sign Board หรือ Variable Message Sign) ซึ่งผลิตภัณฑ์ของ GTS
ได้รับการรับรองมาตรฐานผลิตภัณฑ์อุตสาหกรรม (มอก.) และงานวิจัยของ GTS
ยังได้รับสิทธิประโยชน์ส่งเสริมการลงทุนจากสำนักงานคณะกรรมการส่งเสริมการลงทุน (BOI)
ประเภท PROTOTYPE DESIGN อีกด้วย ทั้งนี้ จากการดำเนินงานที่ผ่านมา GTS
มีผลงานติดตั้งอุปกรณ์และระบบสัญญาณไฟจราจรทั้งในกรุงเทพมหานครและในต่างจังหวัด
โดยเป็นงานประมูลติดตั้งสัญญาณไฟจราจรให้กับหน่วยงานราชการทั่วประเทศ นอกจากนั้น GTS
ยังผลิตและจำหน่าย ป้ายจราจรอัจฉริยะให้กับกิจการร่วมค้าในเครือ คือ จีเนียส (“Genius”)
เพื่อนำไปติดตั้งให้กับกรุงเทพมหานคร อีกจำนวน 40 จุด
ซึ่งที่ผ่านมาผลิตภัณฑ์ของบริษัทนับว่ามีคุณภาพสูงและได้รับการยอมรับจากหน่วยงานราชการมาตลอด
ทำให้สามารถผลิตและจำหน่ายได้อย่างต่อเนื่อง

สำหรับธุรกิจที่ GTS ได้ขยายเพิ่มในช่วงปีที่ผ่านมา ได้แก่ การผลิตไฟท้ายชนิด LED
ส่วนแค็ปของรถกระบะ, การผลิตไฟแสงสว่างที่ใช้ตามถนนหลวง, โรงงาน, สนามกีฬา ฯลฯ
โดยใช้เทคโนโลยีหลอด LED
ที่นิยมใช้ในต่างประเทศเนื่องจากให้ความสว่างที่มากขึ้นและลดค่าใช้จ่ายในการบำรุงรักษาได้
รวมทั้งมีอายุการใช้งานของ LED ที่นานกว่า นอกจากนี้
ยังมีการผลิตบัลลาสต์อิเลคทรอนิคส์ที่ใช้กับอุปกรณ์กำลังไฟสูงๆ เพื่อประหยัดไฟฟ้าได้ถึง 25%
ในขณะที่ได้แสงสว่างเท่าเดิม,
ระบบเพิ่มประสิทธิภาพในการบำรุงรักษาสัญญาณไฟจราจรโดยเพิ่มอุปกรณ์ตรวจเช็คระบบสัญญาณไฟแจ้งเตือนหากมีเหตุขัดข้อง
เพื่อให้แก้ไขปัญหาได้ทันเหตุการณ์,
ระบบเพิ่มประสิทธิภาพทางแยกโดยติดตั้งอุปกรณ์ตรวจวัดความหนาแน่นของปริมาณรถเพื่อคำนวณการเปลี่ยนสัญญาณไฟให้สอดคล้องการปริมาณรถในแต่ละด้าน,
ป้ายสัญญาณเตือนต่างๆ ที่ใช้เทคโนโลยี LED ในกรุงเทพมหานคร ส่วนโครงการที่ GTS
~~ที่~~ะเริ่มดำเนินการในปี 2552 ได้แก่

-   งานติดตั้งสัญญาณไฟจราจรคนข้ามถนนอัจฉริยะและงานติดตั้งอุปกรณ์เพิ่มประสิทธิภาพทางแยกในกรุงเทพมหานคร

-   งานติดตั้งป้ายปรับเปลี่ยนข้อความอัตโนมัติบริเวณการทางพิเศษ
    และทางหลวงพิเศษระหว่างเมือง (Motorway)

-   งานติดตั้งไฟกะพริบเหลืองและไฟส่องสว่างทางข้ามถนนในกรุงเทพมหานคร

-   งานติดตั้งกล้อง CCTV ในกรุงเทพมหานคร

-   พัฒนาเพิ่มขีดความสามารถระบบควบคุมสัญญาณไฟจราจรเป็นพื้นที่ด้วยคอมพิวเตอร์ (ATC)
    สำหรับรองรับสภาพจราจรหนาแน่น

-   พัฒนาอุปกรณ์และระบบตั๋วโดยสารอิเล็กทรอนิกส์ ( E-Ticket )
    เพื่อรองรับงานในโครงการระบบขนส่งมวลชนที่กำลังจะเกิดขึ้นมากมายในประเทศ เช่น
    รถไฟฟ้าสายต่างๆ ของรัฐบาล, รถประจำทางของ ขสมก., รถโดยสารประจำทางด่วนพิเศษ
    BRT

กิจการร่วมค้า Genius

เป็นกิจการร่วมค้า ที่ GTS ถือหุ้นร้อยละ 80 และอีกร้อยละ 20 ถือโดยบริษัท
ซึ่งได้ทำบันทึกข้อตกลงร่วมทำงานเมื่อวันที่ 21 มกราคม 2548
เพื่อติดตั้งป้ายจราจรอัจฉริยะพร้อมดูแลบำรุงรักษาและจัดหาผลประโยชน์ให้กับกรุงเทพมหานคร
โดยในวันที่ 26 พฤษภาคม 2548
กิจการร่วมค้าแห่งนี้สามารถประมูลงานได้สำเร็จและได้รับสิทธิจากกรุงเทพมหานครในการติดตั้งป้ายจราจรอัจฉริยะรวมทั้งการดูแลรักษาพร้อมศูนย์ควบคุมเครือข่ายจำนวน
40 จุด มูลค่าโครงการอยู่ที่ประมาณ 210 ล้านบาท ซึ่งกำหนดการติดตั้งให้แล้วเสร็จ ได้ครบ
กำหนดไปในวันที่ 21 พฤศจิกายน 2548
และบริษัทยังคงได้รับสิทธิการจัดเก็บผลประโยชน์ด้านการโฆษณา ในจุด ที่ติดตั้งเป็นเวลารวมทั้งสิ้น
9 ปี (ต่อสัญญาทุก 3 ปี อายุสัญญาละ 3
ปี)โดยหากกิจการร่วมค้าแห่งนี้สามารถปฏิบัติตามเงื่อนไขที่กำหนดในสัญญาครบถ้วนจะได้รับการต่อสัญญาใหม่ทุกๆ
3 ปีจบครบ 9 ปี ซึ่งจากการที่ Genius
สามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน
ทำให้กรุงเทพมหานครตกลงต่อสัญญากับบริษัทอีกเป็นเวลา 3 ปีเมื่อเดือนธันวาคม ปี 2551 ที่ผ่านมา

บริษัท ฟอร์ท สมาร์ท เซอร์วิส จำกัด (FSS)

หากพิจารณาธุรกิจการให้บริการหลาย ๆ ประเภทในท้องตลาด ณ ปัจจุบัน
ผู้ประกอบการมักจะเน้นให้ลูกค้าใช้บัตรเติมเงินหรือบัตรชำระเงินเพื่อจ่ายค่าสินค้าและบริการทั้งบริการเติมเงินมือถือ,
เกมส์ออนไลน์ และ บริการอื่นๆ
ซึ่งต้นทุนในการผลิตบัตรและการขนส่งนับเป็นต้นทุนที่สูงสำหรับผู้ให้บริการทั้งหลาย
แม้ว่าผู้ให้บริการจะพยายามลดต้นทุนดังกล่าว
แต่ด้วยเทคโนโลยีที่มีอยู่ในปัจจุบันซึ่งยังไม่มีมาตรฐานและคุณภาพเพียงพอ
ทำให้เป้าหมายการลดต้นทุนยังไม่บรรลุถึงวัตถุประสงค์และไม่สามารถให้บริการได้อย่างทั่วถึงเท่าที่ควร

เพื่อตอบโจทย์ปัญหาดังกล่าว บริษัทฟอร์ท สมาร์ท เซอร์วิส จำกัด (FSS)
จึงถูกก่อตั้งขึ้นเป็นบริษัทย่อย จดทะเบียนบริษัทในวันที่ 3 ธันวาคม 2551 ภายใต้ทุนจดทะเบียน 1
ล้านบาท ถือหุ้นร้อยละโดย FORTH ที่ร้อยละ 51 และอีกร้อยละ 49
ถือโดยผู้ถือหุ้นรายอื่นที่ไม่มีความเกี่ยวข้องกับบริษัท FSS
มุ่งเน้นด้านการค้นคว้าและวิจัยนวตกรรมใหม่ในธุรกิจตู้เติมเงินออนไลน์ จึงเกิดเป็นระบบ Kiosk
ขึ้นเพื่อรับคำสั่งจากลูกค้าที่สามารถรองรับได้ทั้งธนบัตรและเหรียญ หลังจากรับคำสั่งแล้ว Kiosk
จะส่งข้อมูลกลับมาที่ Server ของทางบริษัทที่เชื่อมต่อกับ Server ของผู้ให้บริการต่างๆ เช่น
AIS, DTAC, TRUE, 1-2 Call, CAT CDMA และ Hutch โดยตรง
ด้วยเทคโนโลยีดังกล่าวทำให้ FSS
เป็นผู้ให้บริการชำระและ/หรือซื้อขายบริการออนไลน์ที่ทันสมัยที่สุดในตลาดปัจจุบัน

ในการขยายพื้นที่การให้บริการนั้น ทางบริษัทได้ร่วมมือกับตัวแทนต่าง ๆ
ที่กระจายอยู่ทั่วประเทศให้เป็นผู้ร่วมบริการคอยดูแล Kiosk ในแต่ละพื้นที่
ทำให้การบริการสามารถกระจายไปได้ในทั่วทุกภูมิภาค อันรวมถึงข้อมูล Feedback
ที่บริษัทจะได้รับเพื่อนำมาพัฒนาปรับปรุงบริการให้ดียิ่งขึ้น
จากที่กล่าวมาทั้งด้านเทคโนโลยีและตัวแทนจำหน่ายจะทำให้FSS
สามารถเป็นผู้ให้บริการออนไลน์ที่ครอบคลุมทุกจุดในประเทศได้อย่างมีประสิทธิภาพ
พร้อมมีการสร้างแบรนด์ใหม่เพื่อเปิดตัวบริการเติมเงินออนไลน์ในระบบอัตโนมัติโดยเน้นความทันสมัยทั้งด้านรูปลักษณ์และเทคโนโลยี
เพื่อรอง รับความต้องการใหม่ๆ ของผู้ใช้โทรศัพท์เคลื่อนที่
และยังคงสอดคล้องกับบริการเดิมที่เน้นความรวดเร็วในการเติมเงิน

บริษัท อุตสาหกรรมน้ำไทย จำกัด (TIW)

เป็นบริษัทย่อย จดทะเบียนบริษัทในวันที่ 7 ตุลาคม 2551 โดยบริษัทถือหุ้นร้อยละ 70 และอีกร้อยละ
30 ถือโดย ผู้ถือหุ้นรายอื่นที่ไม่มีความเกี่ยวข้องกับบริษัท
เพื่อดำเนินธุรกิจพัฒนาบ่อเก็บน้ำศักยภาพกักเก็บน้ำจากแหล่งผิวดินธรรมชาติ
และจำหน่ายน้ำดิบให้กับบริษัทคู่ค้ารายหนึ่งเพื่อใช้ในภาคอุตสาหกรรม
และเป็นน้ำต้นทุนในการผลิตน้ำประปาให้กับการปะปาส่วนภูมิภาค โดยในปี 2551 TIW
ได้ลงทุนซื้อที่ดิน 91-3-72 ไร่ ในเขต ต.หนองตำลึง อ.พานทอง จ.ชลบุรี
เพื่อเตรียมก่อสร้างระบบท่อส่งน้ำและจะดำเนินการขุดลอกอ่างเก็บน้ำในบริเวณใกล้เคียงเพิ่มเติมสำหรับเป็นแหล่งกักเก็บน้ำสำรอง
และเพื่อให้สามารถวางแผนการสูบและจ่ายน้ำได้อย่างมีประสิทธิภาพเพียงพอต่อการจัดจำหน่าย
บริษัทคาดว่าจะมีการทำสัญญาระยะยาวกับคู่ค้า โดยกำหนดปริมาณน้ำขั้นต่ำในการสูบจ่ายที่ 10 ล้าน
ลบ.เมตร ต่อปี โดยมีระยะเวลาของสัญญาซื้อขาย 10 ปี
เพื่อลดความเสี่ยงจากความไม่แน่นอนของแหล่งรายได้
คาดว่าโครงการดังกล่าวนี้จะแล้วเสร็จและพร้อมจัดจำหน่ายได้ภายในต้นปี 2553

  บริษัท ฟอร์ท แทร็คกิ้ง ซีสเต็ม จำกัด (FTS)

เป็นบริษัทร่วม ที่บริษัทถือหุ้นร้อยละ 34 และอีกร้อยละ 66
ถือโดยผู้ถือหุ้นรายอื่นที่ไม่มีความกี่ยวข้องกับบริษัท ทำธุรกิจการวิจัย ค้นคว้าเทคโนโลยี
และจำหน่ายอุปกรณ์รับส่งข้อมูลผ่านดาวเทียมติดยานพาหนะ (“Vehicle Tracking”)
ให้กับกลุ่มลูกค้าทั้งหน่วยงานราชการและเอกชน รวมถึงเจ้าของรถยนต์ส่วนบุคคลรายย่อย
ที่ต้องการบันทึกข้อมูลการใช้งานยานพาหนะด้วยเทคโนโลยีการกำหนดตำแหน่งผ่านดาวเทียม
โดยมีบริษัทเป็นผู้ผลิตอุปกรณ์ ซึ่งในช่วงที่เริ่มเปิดดำเนินการ FTS ได้เข้าประมูลงานภายใต้ชื่อบริษัท
ฟอร์ท คอร์ปอเรชั่น จำกัด (มหาชน)
กับสถาบันขนาดใหญ่คือธนาคารพัฒนาวิสาหกิจขนาดกลางและขนาดย่อมแห่งประเทศไทย (“ธพว.”)
ในมูลค่าโครงการรวม 148.5 ล้านบาทเพื่อจัดหาวิทยุสื่อสารและติดตั้งระบบ GPS
พร้อมอุปกรณ์เสริมให้กับผู้ประกอบการขับรถแท็กซี่เช่าซื้อโดยมีเงื่อนไขให้บริษัทเป็นผู้ส่งมอบผ่าน
ธพว. เป็นต้น ต่อมาภายหลัง FTS สามารถเข้าประมูลงานภายใต้ชื่อ บริษัท ฟอร์ท แทร็คกิ้ง
ซีสเต็ม จำกัดเอง โดยที่ผ่านมา FTS
ได้จัดจำหน่ายและให้บริการอุปกรณ์ติดตามยานพาหนะกับหน่วยงานต่างๆ ทั้งภาครัฐและเอกชน เช่น
ตำรวจภูธรจังหวัดปราจีนบุรี, ตำรวจภูธรจังหวัดปทุมธานี, การทางพิเศษแห่งประเทศไทย
รวมถึงบริษัท ปตท จำกัด (มหาชน), บริษัท เชลล์ ประเทศไทย, บริษัท กรุงไทย คาร์เร้นต์
เป็นต้น

FTS
เน้นการพัฒนาและปรับปรุงผลิตภัณฑ์อย่างต่อเนื่องเพื่อตอบสนองความต้องการและเทคโนโลยีที่ก้าวหน้าขึ้น
โดยในปี 2551 ที่ผ่านมา บริษัทได้คิดค้นอุปกรณ์รุ่นใหม่ที่สามารถติดตามยานพาหนะแบบเรียลไทม์
มีประสิทธิภาพสูงและครบวงจร สามารถค้นหาเส้นทางเดินรถ, ติดตามตรวจสอบตำแหน่งรถ,
ตรวจสอบพฤติกรรมผู้ขับขี่, ความเร็ว, และอัตราสิ้นเปลืองน้ำมัน หรือสามารถวัดอุณหภูมิในรถได้
ทำให้สามารถขยายฐานลูกค้าไปยังบริษัทขนาดใหญ่ได้เพิ่มมากขึ้น เช่น บริษัทไทยน้ำทิพย์, บริษัท
สยามซิตี้ ซีเมนต์ รวมทั้งได้รับงานโครงการจากการทางพิเศษ เป็นต้น
สำหรับช่องทางการจำหน่ายของ FTS มีทั้งผ่านตัวแทนของบริษัทและตัวแทนจากภายนอก โดย FTS
นับว่ามีแผนการตลาดที่มีประสิทธิภาพ มีการร จัดสัมนาตามภูมิภาค และการ ลงโฆษณา
รวมถึงการจัดงานแสดงสินค้าในกลุ่ม Logistics ซึ่ง FTS ได้รับรางวัล 3 ปีซ้อนจากงาน Bus &
Truck โดยปี 2549 ได้รับรางวัลผลิตภัณฑ์/อุปกรณ์ประกอบยอดนิยม และปี 2550-2551
ได้รับรางวัลระบบติดตามยานพาหนะยอดนิยมบริหารจัดการ สำหรับในปี 2552 นั้น
บริษัทมีโครงการเพิ่มเติมเพื่อเตรียมจำหน่ายฐานข้อมูลให้กับบริษัทผลิตแผนที่และสถานีขนส่งภาครัฐ
โดยพัฒนาเทคโนโลยี Remote Monitoring System (RMS)
ขึ้นให้สามารถเชื่อมโยงเข้ากับอุปกรณ์สำรวจได้อย่างมีประสิทธิภาพ ทันสมัยและรวดเร็ว
รวมทั้งมีโครงการพัฒนาอุปกรณ์เพื่อรองรับการวัดอุณหภูมิและปริมาณการใช้น้ำมันในรถยนต์ในคราวเดียวกัน

บริษัท จีเนียส อีเลคทรอนิค มิเตอร์ จำกัด (GEM)

เป็นบริษัทร่วม โดยบริษัทถือหุ้นจำนวนร้อยละ 45 และอีกร้อยละ 55
ถือโดยผู้ถือหุ้นรายอื่นที่ไม่เกี่ยวข้องกับบริษัทเพื่อดำเนินธุรกิจวิจัย ค้นคว้าเทคโนโลยี
และจำหน่ายมิเตอร์วัดไฟฟ้า kWh แบบอิเล็กทรอนิกส์ โดยมีบริษัท FORTH เป็นผู้ผลิตสินค้า
งานวิจัยของ GEM ได้รับสิทธิประโยชน์การลงทุนจากสำนักงานคณะกรรมการส่งเสริมการลงทุน
(BOI) และได้รับ Type Test Report ของมิเตอร์ kWh ตามมาตรฐาน IEC 62052-11 และ
IEC 62053-21 จากParkside Laboratories ประเทศนิวซีแลนด์ และในปี 2551
ยังได้รับการรับรองมาตรฐาน ISO 9001:2000 จากสถาบัน MASCI เพิ่มเติมอีกด้วย

GEM มุ่งเน้นทำการวิจัยพัฒนาอย่างต่อเนื่อง เพื่อเพิ่มขีดความสามารถของเทคโนโลยีและบริการ
โดยในปี 2548 ได้ผลิตมิเตอร์วัดไฟฟ้าหนึ่งเฟสแบบ AMR (Automatic Meter Reading)
หรือระบบอ่านหน่วยมิเตอร์อัตโนมัติที่สามารถส่งผ่านข้อมูลเข้าโปรแกรมออกบิลเก็บค่าไฟฟ้าได้อย่างมีประสิทธิภาพ
ถูกต้อง แม่นยำสูง ลดทั้งเวลาและบุคลากรในการจดหน่วยไฟฟ้า
และนำออกจำหน่ายให้กับกลุ่มลูกค้าที่เป็นเอกชน ในปี 2549
ได้ผลิตและจำหน่ายมิเตอร์วัดไฟฟ้าหนึ่งเฟสแบบอิเล็กทรอนิกส์ ที่มี Anti-tampering feature
ให้กับการไฟฟ้านครหลวง ในปี 2550ได้ผลิตและจำหน่ายมิเตอร์ไฟฟ้าแบบบัตรเติมเงินที่ใช้
RFIDเทคโนโลยี ให้กับ การไฟฟ้าส่วนภูมิภาค ในปี 2551
ได้ผลิตและจำหน่ายมิเตอร์วัดไฟฟ้าสามเฟสแบบ AMR และมิเตอร์น้ำแบบ AMR ให้กับกลุ่มเอกชน
และได้ผลิตและจำหน่ายมิเตอร์ สามเฟส TOU โดยใช้เป็นแบรนด์ร่วม (Co-Brand)
กับแบรนด์ชั้นนำระดับโลกให้กับการไฟฟ้าส่วนภูมิภาค และสำหรับในปี 2552
จะมีการออกมิเตอร์หนึ่งเฟสแบบดิจิตอล ในราคาที่แข่งขันกับมิเตอร์จานหมุนได้
แต่คุณภาพดีกว่าและมีอายุการใช้งานนานกว่า
เพื่อกระจายและขยายฐานลูกค้าไปยังระดับกลางและล่างต่อไป

  กิจการร่วมค้า บริษัท จีเนียส ทราฟฟิค - เซอร์วิส อินเตอร์คอล จำกัด

กิจการร่วมค้า จีเนียส ทราฟฟิค - เซอร์วิส อินเตอร์คอล ถือหุ้นร่วมกับ GTS ในสัดส่วนร้อยละ
80:20 จดทะเบียนในจังหวัดตรัง ทำหน้าที่เสมือนตัวแทนจำหน่ายโดยไม่มีความเกี่ยวข้องกับบริษัท
เมื่อเดือนกรกฎาคม 2548 ได้มีบันทึกข้อตกลงร่วมกันทำงาน
เพื่อปรับปรุงติดตั้งสัญญาณไฟจราจรในเขตเทศบาลภูเก็ต
และได้ส่งมอบงานตลอดจนรับผิดชอบให้การบริการบำรุงรักษาจนครบอายุสัญญาไปเสร็จเรียบร้อยเมื่อเดือนตุลาคม
ปี 2550 ณ ปัจจุบัน
กิจการร่วมค้าแห่งนี้ยังดำเนินการอยู่เนื่องจากมีความเป็นไปได้ที่จะมีโครงการใหม่ต่อเนื่อง

สำหรับกิจการร่วมค้า บริษัท จีเนียส ทราฟฟิค แอนด์ เซอร์วิส อินเตอร์คอล จำกัด ถือหุ้นร่วมกับ
GTS ซึ่งมีผลงานด้านการติดตั้งสัญญาณไฟจราจร ในสัดส่วนร้อยละ 80:20 จดทะเบียนในจังหวัดตรัง
ซึ่งมีบันทึกข้อตกลงร่วมกันทำงานเมื่อวันที่ 21 มกราคม 2548 เพื่อปรับปรุงติดตั้งสัญญาณไฟจราจร
ในเขตเทศบาลนครตรัง และได้ส่งมอบงานเสร็จเรียบร้อยแล้วในเดือนสิงหาคม 2548
รวมทั้งครบกำหนดสัญญาเพื่อการบำรุงรักษาเป็นเวลา 2 ปี แล้วในเดือนสิงหาคม ปี 2550 ที่ผ่านมา
บริษัทจึงได้ปิดกิจการ ร่วมค้า บริษัท จีเนียส ทราฟฟิค แอนด์ เซอร์วิส อินเตอร์คอล จำกัด
ดังกล่าว โดยการขยายงานด้านติดตั้งสัญญาณไฟจราจรในพื้นที่อื่นๆ เพิ่มเติม
จะดำเนินการภายใต้ชื่อกิจการร่วมค้า บริษัท จีเนียส ทราฟฟิค - เซอร์วิส อินเตอร์คอล
จำกัดต่อไป

  กิจการร่วมค้า เค.เอ็น.วี.จี. เซอร์วิส

กิจการร่วมค้า เค.เอ็น.วี.จี เซอร์วิส ถือหุ้นร่วมกับ GTS
ซึ่งมีผลงานด้านการติดตั้งสัญญาณไฟจราจร ในสัดส่วนร้อยละ 90:10
ทำหน้าที่เสมือนตัวแทนจำหน่ายโดยไม่มีความเกี่ยวข้องกับบริษัท
โดยมีบันทึกข้อตกลงร่วมกันทำงานเมื่อ 10 มีนาคม 2548
เพื่อรับเหมาติดตั้งปรับปรุงไฟสัญญาณจราจรระบบ SCATS จำนวน 7 ทางแยก
ในเทศบาลนครพิษณุโลก ซึ่งกิจการร่วมได้ส่งมอบงานเสร็จเรียบร้อยแล้วในเดือนสิงหาคม 2548
และดำเนินการบำรุงรักษาเป็นเวลา 2 ปีตามสัญญาซึ่งครบกำหนดไปแล้วในเดือนสิงหาคม ปี 2550
ณ ปัจจุบัน กิจการร่วมค้าแห่งนี้ยังได้มีการขยายงานด้านการติดตั้งสัญญาณไฟจราจรในพื้นที่อื่นๆ
เพิ่มเติมอยู่

กิจการร่วมค้า บริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น จำกัด

กิจการร่วมค้า บริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น จำกัด ถือหุ้นร่วมกับ GTS
ในสัดส่วนร้อยละ 90:10ทำหน้าที่เสมือนตัวแทนจำหน่ายโดยไม่มีความเกี่ยวข้องกับบริษัท
เพื่อดำเนินธุรกิจจำหน่ายป้ายไฟอิเล็กทรอนิคส์ให้กับเทศบาลหาดใหญ่ โดยเมื่อเดือนธันวาคม 2549
มีบันทึกข้อตกลงร่วมกันทำงานกับบริษัทเพื่อจำหน่ายป้ายไฟอิเล็กทรอนิคส์ให้กับเทศบาลหาดใหญ่
ซึ่งกิจการร่วมค้าแห่งนี้สามารถส่งมอบงานได้เสร็จเรียบร้อยในเดือนมีนาคม ปี 2550
ที่ผ่านมาและอยู่ระหว่างดำเนินการตามสัญญาเพื่อการบำรุงรักษาเป็นเวลา 2 ปี
โดยคาดว่าจะครบกำหนดในเดือนมีนาคม ปี 2552

1.  โครงสร้างรายได้

โครงสร้างรายได้ของกลุ่มบริษัทในปี 2549- 2551 มีดังนี้

  ---------------------------------------------------------------------------------------------------------------------------------------------------------------------------
  ประเภทรายได้                                                                        ดำเนินการโดย   งบการเงินรวม                                                       
  ---------------------------------------------------------------------------------- ------------- --------------- -------- --------------- -------- --------------- --------
                                                                                                   ปี 2549                   ปี 2550                   ปี 2551          

                                                                                                   (บาท)           (%)      (บาท)           (%)      (บาท)           (%)

  รายได้จากธุรกิจหลัก                                                                                                                                                    

  1. รายได้จากการผลิตและจำหน่ายอุปกรณ์โทรคมนาคมและอุปกรณ์อิเล็กทรอนิกส์ภายใต้เครื่องหมายการค้า      บริษัท          532,186,081     21.45    343,388,422     8.71     614,685,448     8.22
  FORTH                                                                                                                                                              

  2.                                                                                                                                                                 
  รายได้จากการผลิตแผงวงจรและอุปกรณ์อิเล็กทรอนิกส์โทรคมนาคมและอิเล็กทรอนิกส์ภายใต้ตราสินค้าของลูกค้า                                                                                   

  2.1 งานรับจ้างประกอบ (Consign Parts)                                                 บริษัท          243,393,315     9.81     250,925,946     6.37     157,571,363     2.11

  2.2 งานรับเหมาผลิต (Turn key)                                                        บริษัท          603,298,414     24.32    1,973,716,459   50.08    4,963,938,503   66.35

  รวมรายได้จากการรับจ้างเหมาผลิตและรับจ้างประกอบแผงวงจร                                                  846,691,729     34.13    2,224,642,405   56.45    5,121,509,866   68.46

  3. รายได้จากการผลิตและจำหน่ายอุปกรณ์และระบบสัญญาณไฟจราจร                                 GTS           238,990,443     9.64     336,692,852     8.54     367,251,176     4.91

  4. รายได้จากการผลิตอุปกรณ์และระบบป้ายอิเล็กทรอนิกส์                                         GTS           14,793,950      0.60     287,179,564     7.29     26,792,596      0.36

  5. รายได้จาการจัดจำหน่ายชิ้นส่วนอิเล็กทรอนิกส์                                               ES            583,693,337     23.53    538,915,035     13.67    576,676,448     7.71

  6. รายได้จากการจัดเก็บผลประโยชน์ในด้านการโฆษณา                                          JV Genius     119,166,667     4.80     39,018,304      0.99     30,171,889      0.40

  7. รายได้จากการพัฒนา&รับจ้างวางระบบข้อมูลสารสนเทศ                                        บริษัท          105,537,675     4.26     143,514,478     3.64     -               -

  8. รายได้จากการจ้างเหมาติดตั้งอุปกรณ์ชุมสาย                                                บริษัท          -               -        -               -        732,400,856     9.79

  รวมรายได้จากธุรกิจหลัก                                                                               2,441,059,881   98.41    3,913,351,060   99.30    7,469,488,279   99.84

  รายได้อื่นๆ                                                                                         39,349,283      1.59     27,621,530      0.70     12,007,792      0.16

  รวมรายได้                                                                                         2,480,609,164   100.00   3,940,972,590   100.00   7,481,496,071   100.00
  ---------------------------------------------------------------------------------------------------------------------------------------------------------------------------

2.  จุดเด่นในการประกอบธุรกิจ

    1.  การประกอบธุรกิจเกี่ยวกับผลิตภัณฑ์อิเล็กทรอนิกส์ที่หลากหลาย

บริษัท บริษัทย่อย และบริษัทร่วม มีการประกอบธุรกิจที่หลากหลาย ได้แก่
การผลิตและจำหน่ายอุปกรณ์อิเล็กทรอนิกส์ อุปกรณ์โทรคมนาคม
และอุปกรณ์เกี่ยวกับระบบพลังงานแสงอาทิตย์ ภายใต้เครื่องหมายการค้า “FORTH”
การผลิตและประกอบแผงวงจรและอุปกรณ์อิเล็กทรอนิกส์ อุปกรณ์คอมพิวเตอร์
ธุรกิจจำหน่ายชิ้นส่วนอิเล็กทรอนิกส์ ธุรกิจผลิตและจำหน่ายระบบสัญญาณไฟจราจรครบวงจร
และป้ายอิเล็กทรอนิกส์ ธุรกิจผลิตมิเตอร์ไฟฟ้าระบบอิเล็กทรอนิกส์
ธุรกิจผลิตอุปกรณ์รับส่งข้อมูลผ่านดาวเทียมติดยานพาหนะ
ตลอดจนธุรกิจจัดเก็บผลประโยชน์ด้านการโฆษณาในงานสัมปทานติดตั้งป้ายจราจรอัจฉริยะ ของ
กรุงเทพมหานคร ทำให้กลุ่มบริษัท ฟอร์ท คอร์ปอเรชั่น สามารถผลิตผลิตภัณฑ์
และให้บริการที่ตอบสนองความต้องการของลูกค้าได้อย่างหลากหลาย นอกจากนี้
ยังมีการดำเนินงานในกลุ่มบริษัทที่สนับสนุนการผลิตอย่างครบวงจร โดยที่ ES
ทำหน้าที่เป็นผู้จัดหาวัตถุดิบ เพื่อให้บริษัทเป็นผู้ผลิตแผงวงจรอิเล็กทรอนิกส์สำหรับผลิตภัณฑ์ต่าง ๆ
ของตนเองและของ GTS GEM และ FTS ซึ่งเป็นผู้ค้นคว้า วิจัย พัฒนา ประกอบเป็นผลิตภัณฑ์
และจำหน่าย ส่งผลให้เกิดการประหยัดต่อขนาด (Economy of Scale)
ในด้านการผลิตและยังเป็นการลดความเสี่ยงจากการพึ่งพาผลิตภัณฑ์ใดผลิตภัณฑ์หนึ่งอีกด้วย

2.  มีตราสินค้า FORTH ที่มีชื่อเสียงมายาวนาน

จากการที่บริษัทดำเนินธุรกิจมานานกว่า 15 ปี โดยการผลิตและจำหน่าย อุปกรณ์อิเล็กทรอนิกส์
ผลิตภัณฑ์อุปกรณ์โทรคมนาคมภายใต้ชื่อ FORTH มาจนถึงปัจจุบัน
บริษัทมีผลิตภัณฑ์ที่ได้พัฒนาและผลิตขึ้นเพื่อใช้งานได้หลากหลาย
จนเป็นที่รู้จักและได้รับการยอมรับอย่างกว้างขวางในด้านคุณภาพ และการบริการ เช่น
ผลิตภัณฑ์ระบบสัญญาณไฟจราจร ผลิตภัณฑ์ตู้ชุมสายโทรศัพท์ และผลิตภัณฑ์ตู้สาขาโทรศัพท์ เป็นต้น
ดังนั้น นอกเหนือจากผลิตภัณฑ์ดังกล่าวข้างต้นแล้ว บริษัทจึงยังสามารถใช้ชื่อ FORTH
ผลิตผลิตภัณฑ์อิเล็คทรอนิคส์อื่น ๆ ที่บริษัทต้องการจำหน่ายได้อีกด้วย เช่น
อุปกรณ์ที่เกี่ยวกับระบบพลังงานแสงอาทิตย์ หรืออุปกรณ์อื่นๆ
ที่บริษัทจะคิดค้นและพัฒนาขึ้นเพื่อผลิตและจำหน่ายในอนาคต อีกด้วย

3.  มีทีมวิจัยและพัฒนาที่แข็งแกร่ง เพื่อออกแบบผลิตภัณฑ์ใหม่ๆ

กลุ่มบริษัท ฟอร์ท คอร์ปอเรชั่น ให้ความสำคัญในเรื่องของการวิจัยและพัฒนาอย่างสม่ำเสมอ
เพื่อเพิ่มประสิทธิภาพและพัฒนาผลิตภัณฑ์ที่บริษัทผลิตให้กับลูกค้า
โดยบริษัทและบริษัทย่อยมีทีมวิจัยและพัฒนาที่มีประสบการณ์และความชำนาญในผลิตภัณฑ์ทางด้านอิเล็กทรอนิกส์
ประมาณ 64 คน จึงทำให้เกิดการพัฒนาผลิตภัณฑ์ได้อย่างต่อเนื่องในผลิตภัณฑ์ต่าง ๆ
ทั้งในด้านธุรกิจของบริษัท ตลอดจนของบริษัทย่อยและบริษัทร่วม
โดยมีผลงานที่ได้พัฒนาขึ้นและนำผลิตภัณฑ์ออกจำหน่ายแล้ว ได้แก่ อุปกรณ์และระบบสัญญาณไฟจราจร
อุปกรณ์ที่เกี่ยวกับระบบพลังงานแสงอาทิตย์ (Inverter/Charger) อุปกรณ์และระบบจอภาพสี
อุปกรณ์และระบบเรียกพยาบาล เป็นต้น

4.  มีความพร้อมทางเทคโนโลยี เพื่อรองรับการปรับเปลี่ยนสายการผลิตตามแบบผลิตภัณฑ์ใหม่ๆ

ปัจจุบัน บริษัทมีเทคโนโลยีที่ใช้ในการผลิตได้แก่ Surface Mount Technology (SMT), Pin
Through Hole (PTH) และChip on Flexible Circuit (COF) เป็นต้น
เนื่องจากผลิตภัณฑ์ที่เกี่ยวกับอิเล็กทรอนิกส์ ที่บริษัทผลิตอยู่มีการพัฒนาแบบใหม่ออกสู่ตลาดอยู่เสมอ
เช่น แผงวงจรของอุปกรณ์คอมพิวเตอร์ แผงวงจรของโทรศัพท์เคลื่อนที่ ผลิตภัณฑ์ตู้สาขาโทรศัพท์
หรือตู้ชุมสายโทรศัพท์ เป็นต้น ดังนั้นบริษัทจึงสามารถจัดการใช้เครื่องจักรเหล่านี้
ให้รองรับการปรับเปลี่ยนสายการผลิตเพื่อใช้ในการผลิตผลิตภัณฑ์แผงวงจรอิเล็กทรอนิกส์สำหรับตราสินค้าของลูกค้า
และผลิตแผงวงจรและอุปกรณ์ภายใต้ตราสินค้าของบริษัทได้หลากหลายรูปแบบ

5.  การเป็นผู้ผลิตไทยรายแรกที่ผลิตระบบสัญญาณไฟจราจร
    จอภาพและป้ายอิเล็กทรอนิกส์ในประเทศไทย

จากการที่บริษัทมีบุคลากรในการค้นคว้า วิจัย และพัฒนาผลิตภัณฑ์ต่าง ๆ อย่างต่อเนื่อง
จึงทำให้บริษัทสามารถผลิตและจำหน่ายผลิตภัณฑ์และระบบสัญญาณไฟจราจรที่ครบวงจร
โดยได้รับการรับรองมาตรฐานผลิตภัณฑ์จากหน่วยงานต่าง ๆ หลายแห่ง เช่น
เครื่องควบคุมสัญญาณไฟจราจรได้ผ่านการรับรองการขึ้นทะเบียนมาตรฐานผลิตภัณฑ์อุตสาหกรรมและผ่านการรับรองการทดสอบการใช้งานจากแขวงกรุงเทพมหานคร
เครื่องนับเวลาสัญญาณไฟจราจรได้รับการจดทะเบียนผลิตภัณฑ์จากสำนักงานมาตรฐานผลิตภัณฑ์อุตสาหกรรม
เป็นต้น และที่ผ่านมา
บริษัทได้นำเสนอผลิตภัณฑ์เปรียบเทียบกับผลิตภัณฑ์ระบบสัญญาณไฟจราจรของต่างประเทศ
ให้กับหน่วยงานต่าง ๆ ของภาครัฐ ด้วยการสาธิตวิธีใช้งาน และการทดสอบ จนหน่วยงานต่าง ๆ
มีความมั่นใจในมาตรฐานของผลิตภัณฑ์
จนได้รับการยอมรับให้ติดตั้งและใช้งานระบบสัญญาณไฟจราจรทั้งในกรุงเทพมหานคร
และในต่างจังหวัด นอกจากนี้ บริษัทยังได้พัฒนาผลิตภัณฑ์จอภาพและป้ายอิเล็กทรอนิกส์ขึ้น
จนกระทั่งประสบความสำเร็จสามารถผลิตและติดตั้งในโครงการป้ายจราจรอัจฉริยะ
ของกรุงเทพมหานครอีกด้วย ดังนั้นจึงจัดได้ว่า
บริษัทเป็นผู้ผลิตไทยรายแรกที่บุกเบิกผลิตภัณฑ์ระบบสัญญาณไฟจราจรที่ครบวงจร จอภาพ
และป้ายอิเล็กทรอนิกส์ในประเทศไทย ที่จะทำให้บริษัทมีความได้เปรียบด้านการแข่งขัน
และขึ้นเป็นผู้นำในสายธุรกิจนี้ในประเทศไทย

6.  ผู้บริหารมีประสบการณ์ยาวนาน

บริษัทมีผู้บริหารที่มีวิสัยทัศน์และมีประสบการณ์ในอุตสาหกรรมอิเล็กทรอนิกส์นานกว่า 15 ปี
มีการวางรากฐานให้กลุ่มบริษัทดำเนินธุรกิจมีการประกอบธุรกิจที่หลากหลายและสนับสนุนการผลิตอย่างครบวงจร
นอกจากนี้ ผู้บริหารของบริษัทยังมีความเข้าใจถึงความต้องการของลูกค้า
เพื่อที่จะกำหนดนโยบายการบริหารและการผลิตได้อย่างสอดคล้องกับความต้องการของลูกค้าซึ่งจะทำให้กลุ่มบริษัท
ฟอร์ท คอร์ปอเรชั่น มีความแข็งแกร่งในการดำเนินธุรกิจต่อไป

7.  การมีศักยภาพการแข่งขันในอุตสาหกรรมอิเล็กทรอนิกส์ และการให้บริการที่ครบวงจร

ในปัจจุบัน อุตสาหกรรมที่เกี่ยวกับอิเล็กทรอนิกส์มีภาวะการแข่งขันสูง
จึงจะต้องมีการพัฒนาและปรับปรุงกระบวนการผลิตสินค้าของตนเองอยู่เสมอ
เพื่อให้สอดคล้องกับมาตรฐานการผลิตและเทคโนโลยีที่มีแนวโน้มสูงขึ้น
เพื่อรักษาความสามารถในการแข่งขัน ซึ่งบริษัทได้ลงทุนในเครื่องจักร
อุปกรณ์ตามการเปลี่ยนแปลงของเทคโนโลยี เพื่อให้มีมาตรฐานการผลิตที่ทันสมัย
โดยมีบุคลากรที่สนับสนุนด้านการพัฒนาผลิตภัณฑ์ การคัดเลือกและจัดซื้อวัตถุดิบ
ตลอดจนการมุ่งตอบสนองความต้องการที่แตกต่างของลูกค้า
โดยการออกแบบและผลิตผลิตภัณฑ์ที่ตรงตามความต้องการของลูกค้า ทั้งนี้
เพื่อทำให้บริษัทมีศักยภาพในการแข่งขันได้ในอุตสาหกรรม

3.  เป้าหมายการดำเนินธุรกิจในอนาคต

บริษัทมีความมุ่งมั่นในการที่จะดำเนินธุรกิจให้ประสบความสำเร็จสูงสุด
ด้วยการมุ่งเน้นพัฒนาความรู้ทางเทคโนโลยีเพื่อรองรับการเปลี่ยนแปลงของอุตสาหกรรม
รวมทั้งการออกแบบผลิตภัณฑ์ใหม่ๆ เพื่อลดการพึ่งพาผลิตภัณฑ์ใดผลิตภัณฑ์หนึ่ง
ซึ่งสามารถจำแนกแนวทางการดำเนินงานของบริษัทได้ ดังนี้

1.  ด้านการผลิตและเทคโนโลยี

-   บริษัทเน้นการพัฒนาความสามารถในการผลิต และปรับปรุงเทคโนโลยีการผลิตที่มีอยู่ให้ทันสมัย
    โดยการลงทุนในเครื่องจักร หรือเครื่องมือที่ใช้ในการผลิตอย่างสม่ำเสมอ

-   บริษัทให้ความสำคัญกับการรักษาคุณภาพผลิตภัณฑ์
    เพื่อเพิ่มความสามารถในการแข่งขันและรักษาความสัมพันธ์ที่ดีกับคู่ค้า

-   บริษัทเน้นด้านการพัฒนาอย่างต่อเนื่อง
    โดยได้มีการเข้าร่วมกับหน่วยงานที่เกี่ยวข้องต่างๆในการพัฒนาประสิทธิภาพงาน
    เพื่อให้สอดคล้องกับนโยบายคุณภาพที่กำหนดว่า พัฒนาเทคโนโลยี ระบบคุณภาพ สินค้า
    และบริการ อย่างไม่หยุดยั้ง

-   เน้นการรักษามาตรฐานด้านความปลอดภัย
    ด้านอาชีวอนามัยและสิ่งแวดล้อมในการผลิตอย่างต่อเนื่อง

    1.  ด้านผลิตภัณฑ์

-   บริษัทมีเป้าหมายเป็นผู้นำด้านการวิจัย และพัฒนาผลิตภัณฑ์ที่ใช้เทคโนโลยีสูง
    และสร้างมูลค่าเพิ่มในสินค้า

-   บริษัทมีแผนงานเพิ่มผลิตภัณฑ์ใหม่ๆ ที่มีศักยภาพในการสร้างรายได้และกำไร
    และเพื่อขยายฐานลูกค้า

    1.  ด้านบุคลากร

-   บริษัทใส่ใจกับการพัฒนาและเพิ่มประสิทธิภาพในการทำงานของบุคลากรอย่างต่อเนื่อง

-   ปลูกฝังให้พนักงานมีทัศนคติที่ดีต่อองค์กรโดยรวมและรวมไปถึงการดูแลใส่ใจในสุขอนามัยของพนักงานทุกคน

    1.  ด้านคู่ค้าและบริการ

-   มีการพัฒนาด้านการบริการลูกค้าอย่างสม่ำเสมอ เสมือนลูกค้าเป็นพันธมิตรทางธุรกิจ
    ทั้งด้านการผลิตโดยมีวางแผนการผลิตร่วมกับลูกค้า เพื่อให้การผลิตมีความสอดคล้องกัน
    และการจัดส่งตรงต่อเวลา รวมถึงการสร้างความสัมพันธ์อันดีต่อกลุ่มลูกค้าปัจจุบันของบริษัท

-   พัฒนาตนเองให้สามารถสร้างความแตกต่างจากคู่แข่ง
    มีการอบรมให้ความรู้ด้านเทคโนโลยีกับตัวแทนจำหน่าย